Newsgroup: italia.trieste.discussioni
Titolo: Go fato un audio-book de poesie in triestin moderno

Ciao a tute e tuti,
volevo segnalarve che in 'sti mesi go fato un audio-book, un libro
parlado, o mejo, recitado, con sotofondo de musiche originali, con 30
poesie in triestin da mi scrite, su vari argomenti, fra cui la terza
età, la solitudine, l'amor, i animali, i sentimenti, i caduti per la
libertà, la zità e altro... se ciama "Trieste: zità de veci? ...No!
de zente vissuda!"
In Corso Italia, 29 a Trieste, go alestido una vetrina (per chi vol
passar a veder e sentir...) dove va in continuo tuto el giorno, i video
dei spetacoli recital (le poesie recitade e no lete, con musiche e
video a tuto fondal, un bel spetacolo! diverso dale presentazioni
tradizionali) che go fato ala Sala Bartoli del Rossetti, in aprile, (un
successon!!!) e po' ala Minerva, ala Panta Rhei e ala Sala Rovis dela
Pro Senectute... gà zà parlado de sto progeto de sensibilizazion per
aiutar a comprenderse e a comprender, Rai Tre e Tele4, el Piccolo e
Arte&Cultura, xe una bela recension sul numero de aprile a pag.10. In
vetrina xe anche un bel plastico de l'interno de un teatro con
palcoscenico, e la miniatura de un'edicola, 'ssai, 'ssai cocola! Me
piasessi che chi passa a vederla me dassi un suo parere, sopratuto se
se capissi coss'che la rapresenta, no xe un negozio, el jera prima, de
un fotografo, 'desso xe solo una vetrina fra Arbiter e Calzedonia, che
go afitado per poder mostrar a più zente 'sto lavor che go fato... qua
'desso metterò una poesia, zusto per render l'idea... spero de aver
presto vostri comenti! Femo in modo che anche el dialeto triestin possi
varcar la solia dela region, in Italia ghe xe zà tanti dialeti fora,
el napoletan, el roman, el sicilian, el sardo, el veneto, el furlan e
via... no vedo perché anca el triestin no pol girar per l'Italia!!!
Deme una man muli e mule, 'desso che son 'rivà a 50 ani go deciso de
darme de far perché anca Trieste gabi el suo posto nel resto de Italia
e del mondo! Xe facile far venir qua la zente organizando "concertoni"
con artisti famosi, ma cussì, i vien qua per Trieste o per i
cantanti??? Alora per far venir qua la zente a veder e conosser
Trieste, portemo fora Trieste e el nostro pensier che xe più
internazionale de tanti altri, e cussì la zente de fora se
incuriosirà e almeno vegnerà per la zità e per la nostra vita... Un
abracio forte a tute e e tuti!
Grazie per l'atenzion!
p.s. l'audio-book xe zà in più de trenta edicole del centrocità e
qualcossa in periferia e in quatro librerie, la Fenice, la Minerva, la
Saba e la Nero su Bianco de via Oriani, che lo gà messo anca sul sito
www.nsb.it
 online, el link xe
(
http://www.nsb.it/Shop/SchedaPro.php?&IDSort=0&IDREP=1&IDAttr1=0&IDAttr2=0&IDAttr3=0&IDAttr4=0&azione=cerca&titolo=veci?&CodProd=TRIESTEZ
)
ecco un asagio de poesia:
02. Picia mia
Te tegno nel cuor picia mia
te tegno drento de 'sta poesia
te tegno sempre con mi
anca co son 'ssai lontan de ti
Masìno chilometri a nastro
per vignir fora a trovarte
masìno chilometri a nastro
che me par d'esser fora de mi...
Gò fato del fato virtù
svolando de fato più su
de un cocal sora el mar
che col vento felize se meti a zogar
de spetar gò fato anca un'arte
ma el limite ormai xe alle porte
e no servi che coro più forte
perché el tempo no cori con mi...
Fedele ti là te me speti
fazendote sempre più bela
e mi, stando distante,
sofro le pene de un povero amante
chi xe là, con ti, pol goderte
mentre mi vivo solo de trasferte
chi xe là, con ti, pol vederte
su quel molo, a San Zusto, su per l'erte
Masìno chilometri a nastro
e per poco no combìno un disastro
oramai son vizin stago rivando
te vedo vignirme incontro,
come sempre, da quanto?
come sempre nella tua frescheza
con la bora, si, che te acareza
Coi coli e col mar tuto intorno
starò con ti finché la note se fa zorno
caminando in silenzio per le tue vie
sconfizendo tute le mie fobie
da triestin fato e finido
in esilio ormai da tropo tempo
con nel cuor sempre sto tormento!
sempre sto tormento,
sempre sto tormento...
Grazie per l'atenzion!
El poeta
Emmanuele 
un cuor da Trieste per Trieste nel cuor del mondo!

 ha scritto nel messaggio
news:1151741904.5...@m79g2000cwm.googlegroups.com...
Ciao a tute e tuti,
.........................................
ecco un asagio de poesia:
02. Picia mia
Te tegno nel cuor picia mia
te tegno drento de 'sta poesia
te tegno sempre con mi
anca co son 'ssai lontan de ti
Masěno chilometri a nastro
per vignir fora a trovarte
masěno chilometri a nastro
che me par d'esser fora de mi...
Gň fato del fato virtů
svolando de fato piů su
de un cocal sora el mar
che col vento felize se meti a zogar
de spetar gň fato anca un'arte
ma el limite ormai xe alle porte
e no servi che coro piů forte
perché el tempo no cori con mi...
Fedele ti lŕ te me speti
fazendote sempre piů bela
e mi, stando distante,
sofro le pene de un povero amante
chi xe lŕ, con ti, pol goderte
mentre mi vivo solo de trasferte
chi xe lŕ, con ti, pol vederte
su quel molo, a San Zusto, su per l'erte
Masěno chilometri a nastro
e per poco no comběno un disastro
oramai son vizin stago rivando
te vedo vignirme incontro,
come sempre, da quanto?
come sempre nella tua frescheza
con la bora, si, che te acareza
Coi coli e col mar tuto intorno
starň con ti finché la note se fa zorno
caminando in silenzio per le tue vie
sconfizendo tute le mie fobie
da triestin fato e finido
in esilio ormai da tropo tempo
con nel cuor sempre sto tormento!
sempre sto tormento,
sempre sto tormento...
Grazie per l'atenzion!
El poeta
Emmanuele
un cuor da Trieste per Trieste nel cuor del mondo!
Insistissi!
f.

poesie in triestin da mi scrite,
Pubblicità????  Bohhhhhhhhhhhh
Laura

 starò con ti finché la note se fa zorno


 f.
G R A Z I E!!!
Anche i cuori ga 'recie, ma no tuti le verzi...
Ti te le gà 'verte e questo me fa 'ssai piazer!!!! e me sprona a
continuar!!!
G R A Z I E!!!
El poeta
Emmanuele

 Laura
Me dispiasi che Lei la meti su questo pian, però se informar vol dir
far publicità, alora xe publicità... però no credo che far recital
gratuiti in giro per Trieste, e meter tuti i testi, e l'audio e i video
in una vetrina, a disposizion gratuitamente (che mi però pago...) per
chi che le vol leger o 'scoltar, o veder, sia una roba bruta... cossa
La disi?
Del resto qualchidun gavessi mai leto un libro o 'scoltà un disco, o
ciolto un prodoto, se qualchidun prima no gavessi fato saver che
l'esisti? Mi, per zonta, go messo tuto a disposizion de tuti, a
chiunque ghe pol bastar anca solo veder e 'scoltar dala vetrina, forsi
no son stado ciaro nel spiegar i miei propositi... no xe sicuro
vendendo mile cd che otegneria quel che me son proposto! quel, cioè,
de far capir anca fora de Trieste che i triestini no xe veci ma
"vissudi" e che no semo mati o imbriagoni... ma se 'pena che se vol far
qualcossa, che se pensa bon e in cui se credi, se se ritrova i stessi
concitadini pronti a saltarte dosso... sarà più longa del previsto...
senza rancor!
Saluti
El poeta 
Emmanuele




Ciao Laura,
non ho capito se il tuo (scusami il TU ma mi è venuto spontaneo...)
commento è positivo o negativo... per favore mi spiegheresti meglio?
Avendole scritte con il cuore credo che la "sua" voce spesso somigli a
una preghiera,
del resto, come tutte le voci dei cuori che parlano d'amore e con
amore...
Vi riporto la prefazione dell'audio-book così forse riesco a spiegare
meglio il succo del lavoro...
Prefazione dell'autore
Il dialetto è la voce del feto che, fin dal grembo materno, si
arricchisce di conoscenza, ancor prima di poter farne esperienza
attraverso i propri occhi e i propri orecchi. E' la lingua che
accompagna il vivere quotidiano di ognuno e che lo colora fin dai primi
fotogrammi di vita. Il dialetto è una storia infinita, di storie e di
vite, un gergo del cuore, prima ancora della parola, lingua sola che
non dev'essere tradotta dai sentimenti, perché in loro, proprio in
loro, ne risiede l'embrione, da lì ne riceve il calore che poi
manifesta, passando per la testa e traducendosi in suoni che, con
l'aiuto delle espressioni, si rendono comprensibili a cuori simili, a
orecchi compatibili.
E come, quindi, se non con la voce del cuore, parlare agli altri cuori,
trasmettere i propri sentimenti, le proprie sensazioni. Come
dimenticare coloro che di sensazioni, negli anni, ne hanno avute di
tutti i tipi, come dimenticare o non comprendere le vite di persone
"vissute" come gli anziani? No, non vecchi, ma vissuti, di
felicità e drammi, di gioie e traumi, di corse a mozzafiato e di soste
a riprenderlo, il fiato. Vite fatte di "se pol" e "no se pol",
di "vojo, ma no posso", di attese e di speranze, di "viva là e
po' bon!", di mete ottenute e di passate esultanze, passate, ma pur
sempre vissute.
Se chi ha vissuto potrà riconoscersi e se chi ancora deve vivere i
propri anni, riuscirà a comprendere, le gioie e gli affanni, le
illusioni e i disinganni che la vita propone e a volte propina, ebbene,
allora, tutto questo non sarà stato vano. Se scaturirà, in voi,
emozione, anche una sola poesia, avrò raggiunto lo scopo, quello di
potervi toccare, con il cuore e con l'anima mia, accarezzando il
sogno che l'emozione e l'amore possano entrare ed uscire da ogni
cuore e che questi possano aiutare a comprendersi, a comprenderci e a
comprendere. 
GRAZIE!
Ciaoooo
El poeta
Emmanuele

Scuseme...
devo 'ver fato confusion e go spedì do volte el stesso messagio...
inveze de un novo....
Ciaooo
El poeta
Emmanuele

Continuo a incasinarmi...
Era per FRANCA e non per LAURA (ovviamente) il messaggio sopra
riportato...
Scusatemi ancora... (fa troppo caldo....)
Ciao
El poeta
Emmanuele

 abracio forte a tute e e tuti!
Scusime, perchè el triestin dovesi "varcar la solia della region"? 
Sicuramente el sialetto xe una roba da conservar, e andassi fatto de 
più, ma me fermasi qua.
Trovo po' velleitario dopo quel che te disi riguardo la gente che vie a 
Trieste. El turista se movi anche per i eventi, ognidun quei che ghe 
piasi. No credo che se mandemo ti, Pilat e Lupi in giro per el mondo 
"la zente de fora se incuriosirà e almeno vegnerà per la zità e per la 
nostra vita." Forsi te li conterà sui diti de una ma, ma no per voi 
tre, perchè e turismo funziona diversamente.
Mi creo che per ogni roba biosogna si metterghe passion, ma aver anche 
i pie per terra.
Fulvio

Emmanuele
e perchè mai rancor??  Solo un piccolo chiarimento.
Saluti
Laura

 Laura
Infati no go dito che el cd xe gratis, ma no go gnanca dito andè a
comprarlo...
spiegavo solo che tuto el resto, recital, vetrina con testi audio e
video, xe gratis....
proprio per far leger e sentir i miei pensieri, questo go publicizà,
il mio modo de veder e pensar
su certi argomenti...
e comunque come disevo publicità = informazione e viceversa, se piasi
un compra, se no lo pol scoltar, leger e veder gratis...
no credo che altri libri o cd in giro gabi le stesse possibilità, no
ghe par?
ripeto ancora che gnanca la divina comedia sarìa stada leta se Dante
no la gavessi publicizada....
e in vendita xe adiritura la Bibbia... no zonteria altro...
Saluti
El poeta
Emmanuele

 Fulvio
Ciao, ala prossima Fulvio,
El poeta
Emmanuele


E ti te credi veramente che la scelta de venir o meno a visitar in una 
città dipendi da questo?
Fulvio

 Fulvio

Emmanuele 
El perito industriale
Fulvio

El poeta ha scritto:

Perdonami Emmanuele,
senza voler go fato una confusion  con i nomi e ignorando il tuo lavoro
ti ho anche offeso. Scusami ti prego:
Franca.

Fulvio Rogantin ha scritto:

Un grande gà dito "ai posteri l'ardua sentenza" ...no resta che
spetar...
No gò dito de aver scoperto la pietra filosofale né l'elisir de lunga
vita...
nè de portar milioni de turisti a Trieste, i milioni li prometi
altri...
mi gò solo manifestà la mia intenzion e su questa vado 'vanti,
se pò sbaterò contro 'l muro del'indiferenza me inceroterò,
ma nissun sucesso xe mai arivado senza sudor... e controindicazioni...
perciò no demordo, anche perché nonostante el tuo pensier,
mi credo veramente nel lavor che gò fato e nela mia vera intenzion,
quela de verzer più cuori possibili al'ascolto (no ala vendita!) per
far 'sì che i cuori parli coi cuori
e no se parli solo con la testa e che la gente se possi sentir meno
sola, savendo che sempre più gente pol comprenderla, qua a Trieste ma
anche fora... perché el triestin no xe un'altra razza animale ma solo
etnica, el cuor xe in tuti i esseri umani e animali, usarlo no solo per
pompar el sangue pol esser costrutivo, se no'l se inaridissi pol dar
molto fruto ( e no parlo de soldi!),  la solitudine, l'anzianità, i
raporti sociali, gli animali, i caduti per la libertà, l'amor per le
persone e per la propria cità, i tradimenti, i sentimenti in genere no
xe patrimonio de una singola razza, forsi no 'rivo a spiegarme ben e
cussì vegno frainteso, ma penso che se te leggi atentamente quel che
go scrito e che trovi qua ma anche in altri siti su Trieste, penso te
capirà mejo de come che me stago spiegando.
Dopo la morte de mia mama, 5 ani fa, go visto mio papà nela solitudine
e nel dolor e nei aciachi fisici, e pur con più de trenta ani de meno,
mi gò incomincià a comprender tante più robe e de questo go
incomincià a scriver, me dispiasi che non conossendome te la gabi
capida in altro modo...
Me gavessi piasso de più te dirò, sentir un tuo parere sula prefazion
e sule poesie, perché quel me gavessi fato capir de più se son
comprensibile o meno...
Ciao
El poeta
Emmanuele
p.s. Comunque me piasi la tua vena sarcastica, xe proprio tipica del
triestin, viva là e po' bon!

 Franca.
No te gà gnente de scusarte, volevo solo capir... 'desso go capido,
grazie!
Ciao
Emmanuele

 siba
INFATI !!! son d'accordo anca mi...!
però "tuti" coi pie per tera...
anca quei che bombarda...
perché si no dal'alto i fa più stragi... ;-)
CIAOOOOOO
Emmanuele

 semo in tanti no me resta che 'ndar 'vanti... ;-)
Me scuso per le mi precedenti critiche: evidentemente no gavevo capì 
l'intento, forse gavevo letto ma.
SE xe quel de "solevarghe" el spirito a chi scolta e tihnir in vita e 
dialeto me par consivisibili.
Gavevo capì, evidentemente mal, che i intenti iera più 
"universalistici" e questi criticavo.
Fulvio

 semo in tanti no me resta che 'ndar 'vanti... ;-)
Me scuso per le mi precedenti critiche: evidentemente no gavevo capì 
l'intento, forse gavevo letto mal.
SE xe quel de "solevarghe" el spirito a chi scolta e tihnir in vita e 
dialeto me par condivisibili.
Gavevo capì, evidentemente mal, che i intenti iera più 
"universalistici" e questi criticavo o meo gavevo qualche dubbio.
Fulvio

 Fulvio
Ciao Fulvio,
l'importante xe capirse... comunque no te gavevi frainteso "tuto"
perché in realtà i intenti xe anche universalistici ma pel semplice
motivo che cuori xe in tuto el mondo e i argomenti de cui parlo no xe
solo nel'ambito nostro ma de tuti i esseri umani, l'unica variante che
inveze de scriverli in italian o inglese li go scriti in triestin
(questo per tignir in vita el dialeto ma anche per darghe nova
linfa...) con l'intento de unir do picioni con una fava, propagar una
parola dal cuor per altri cuori ma dita in triestin.. quel che gò
definido el "gergo del cuore" se te se rilegi la prefazion te
comprenderà perché go scrito in triestin e perché go scrito quel che
go scrito...
GRAZIE
ala prossima
e grazie a Siba
grazie al quale se ga riva a chiarir el malinteso...
in zonta ve meto un'altra poesia
(me piasessi se me dassi un vostro parer... se volè...ovio)
06. DRENTO LA VETRINA
La varda una vetrina,
mile colori e mile robe sparse,
dove jera tuto questo?
co jero zovine, la pensa...
e un refolo de bora
la fa un poco trabalar,
per fortuna la gà le borse
a farghe de zavora,
ormai xe zà do ore
che la xe 'ndada fora
e 'desso xe ora de rincasar,
el corpo scominzia a moverse,
seguindo i pìe che va,
ma i oci, xe 'ncora fermi là...
...drento la vetrina,
là, la gà lassà un saco de ricordi
de quel che jera e de quel che no xe stà...
co la jera muleta
ben altri jera i svaghi
e i gaget no esistiva
jera za bon se jera de magnar
e, dopo zena, la sera zà finiva...
Altro che 'desso!
Celulari, compiuter, television...
e chi più gà, che più ghe meti
viva là e po' bon!
Le sere xe più longhe,
le noti senpre più curte,
tropi pensieri e poco dormir,
ma prima o dopo, se smeti de sofrir!
cussì, almeno, la pensava
co la jera putela,
co i muli, che ghe coreva drio,
con ela no fazeva tela,
e 'desso? Cossa la darìa?
Per no esser più sola
e no aver solo la television
che la consola...
zerto, a saver prima le robe,
forsi se farìa un'altra vita,
podèr salvarse un poco de energia,
pei tempi futuri...
e anca de compagnia
pei tempi più duri...
Intanto, ecola rivada in cusina,
zivola, oio, via col disfrito in tecia,
orca la TV, presto inpizzarla,
xe presto la nova puntata
de quela telenovela,
fra tute le droghe,
questa almeno, no la xe vietada,
ancora,
sì la te inbunbissi la testa,
te rendi insenpiada,
ma almeno le disgrazie, i corni e i luti,
xe dei altri, e i tui passa in secondo pian,
solo un poco però...
fin co xe ora de dormir,
perché là, ala fine, te son sola,
te seri i oci e te se rivedi,
de muleta in su
e no servi proferir parola,
gnanca te podarìa,
perché te gà senpre el nodo in gola...
intanto bonanote a tuti,
pel bonzorno, forsi, doman... 
Ciao, 
Emmanuele

Ciao a tue e tuti,
Ve meto un'altra poesia cussì vedemo se me scriverè qualche
comento...
grazie...
Se passè per Corso Italia, 29, fra Arbiter e Calzedonia, vardè la
vetrina che gà el pano rosso de soto, poderé scoltar le poesie, veder
el recital e leger i testi, e veder anche le foto, un plastico de un
teatro e de un'adicola... tuto gratis! Cussì ve fè un'idea de
coss'che se trata!
19. Le bancarele a Nadal
(trata dal'audio-book "Trieste: zità de veci? ...No! de zente
vissuda!")
Varda le bancarele,
quante luzi, quanti colori,
come suffia la bora,
poveri lori,
drio a sti bancati
a spetar la zente
che se riprometi
de comprar tanti doni
de far pei altri
come paremo tuti boni
co 'riva el nadal
e se mascheremo de bontà
come de maschere
pel carneval...
Dimentichemo spesso
de chi che sarìa la festa
ma tanto cossa importa
con tuto quel
che se gà per la testa....
No importa
de chi che xe el compleano,
dai che presto xe un novo ano!
I propositi xe quasi sempre i stessi
saremo più bravi,
saremo più boni,
se solo se se vedessi...
tuto un corer, tuto un spender,
pien de man da tender
per farse tanti auguri
che finissi i tempi scuri
e intanto nel scuro
qualchidun xe de sicuro
quei che no gà soldi,
che no gà dove 'ndar
che no gà con chi festegiar
e magari se ricorda mejo
e forsi anca de più
coss'che vol dir pregar... 
ala prossima! 
Ciao, 
Emmanuele

 grazie...
...permettime. Te ne ga contà del libro, te ne ga postà un poche...chi 
che ghe piasi vien a scoltarte o a comprarlo.
Fulvio

 ha scritto nel messaggio
news:1152356604.5...@s13g2000cwa.googlegroups.com...
Ciao a tue e tuti,
Ve meto un'altra poesia cussì vedemo se me scriverè qualche
comento...
grazie...
19. Le bancarele a Nadal
 "Trieste: zità de veci? ...No! de zente
vissuda!"
Te ga qualcossa su San Nicolò ? la xe molto serntida a Trieste la festa dei
fioi.
Me   piaseria a  legerte  anche con: " i caduti per la libertà".
cut..............................
ala prossima!
Ciao,
Emmanuele
ciao
f.

Il 08/07/2006, furiobaldo ha detto :

istrian


Caro Fulvio,
me gà piasso el tuo messagio!
Dirìa che te gà razon, pareria che no gabio le idee ciare e che ghe
fazo confusion anca ai altri ;-) ;-) ;-)
Dunque... se no metessi le poesie, e no gavessi parlà del'audiolibro,
nissun savessi gnente... per farse conosser bisogna mostrar la
mercanzia... se dopo piasi xe bon, se no piasi se spera che ghe piasi a
qualchidun altro... la libertà de no 'scoltarlo o de sselier se
'scoltar e leger gratis o comprarlo pe 'scoltarlo a casa o in auto xe
ampia me par... e ognidun pol sselierse la sua...
Mi me interessa che se sappi che gò fato sta roba, nele prossime
settimane sarò de novo in ziro col recital, credo nela circoscrizion
de Chiarbola, Valmaura e San Sergio con un Cineforum, se qualchidun
gaverà piazer vegnerà a vederme e sentirme gratis dal vivo... ma se
nissun savessi gnente, no vegneria gnanca gratis... no te par?
El messagio de sensibilizazion che vojo trasmeter xe la parte
principale, ma, xe ovio, che avendo dovù far tuto da solo...
economicamente parlando, tuto questo me gà portado a spender un saco
de bori, ma credo che ghe vali la pena...
Altra precisazion xe che un conto xe 'scoltar, purtropo, in mezo al
casin dele auto che passa pel corso e un'altra roba xe 'scoltarse el cd
in auto o a casa in silenzio, tranquilamente, anca perché da quel che
me ga dito quei che lo gà sentido e lo ga ciolto, xe un poco come i cd
dele canzoni, se lo 'scolta e riascolta più volte volentieri, perché
ogni volta se cogli qualcossa de novo e de più... insoma, no vojo
sbrodolarme , però son "sicuro" che chi lo 'scoltado no se gà pentido
de averlo fato... ai posteri l'ardua sentenza... Più cd che sarà
comprai e più gaverò la possibilità de farghene altri perché altri
possi averlo... ma se cussì no fussi, almeno che se lo 'scolti gratis,
se a un ghe basta cussì va ben lo stesso...
Grazie dei tuoi inteventi perché me dà la possibilità de spiegarme
sempre un pochetin de più!
Buona Domenica Fulvio,
ala prossima,
ciaoooo!
;-)
Emmanuele


Ciao Furiobaldo,
me fa ssai piazer che, da come me par, le poesie te piasi, a dir el
vero su San Nicolò no gò 'ncora scrito gnente, ma te me gà dà un
bonissimo spunto! Penso che a breve, ispirazion permetendo, proverò a
scriverghene una...
Sicuramente "Piere de libertà" xe una fra le più bele che xe nel cd,
e penso che sia una de quele (ma del resto xe la magior parte cussì)
che le rendi ssai meo 'scoltade che lete... in fondo xe sta proprio per
questo che inveze de un libro normale, gò fato un audio-book, perché
dopo averle fate scoltar e leger da un saco de persone sul mio lavor
(mi lavoro al Rossetti...) e anca fora del lavor, le stesse persone me
gà dio che legerle le xe bele, ma 'scoltandole come che le digo mi
(che oviamente le digo col cuor come che le go scrite) xe tuta un'altra
roba, e xe sta proprio da questo che son stado inzentivà a provar con
l'audio-book e i risultati, par dar razon a chi che me lo gaveva
consiliado...
El cd gà 30 poesie con musiche e dura 60 minuti, el Recital ghe ne gà
19 più la prefazion e dura 40-45 minuti, e xe suportado dai video, che
gà riscontrà sucesso e se gavessi savù prima, inveze de cd gavessi
fato diretamente un dvd (tanti me lo gà chiesto ma me gà ciapù in
contropìe...). Piere de libertà xe anca nel Recital, perciù la passa
più volte nel'arco de una giornada, nei video in vetrina, da tre
diversi spetacoli, Bartoli, Panta Rhei e Sala Rovis (dela Minerva no
jera vignù tanto ben l'audio nei filamti...) perciò se te gà
pazienza de 'spetar co te passi pel corso, prima o dopo te la senti e
te vedi le imagini, nel video in vetrina xe anca un pezzo de l'ino
italian cantado in piazza Unità nel '54 su concession dela lega
nazionale, mel cd xe solo la poesia, perché no gavevo 'vù 'ncora
l'idea de farla preceder da l'ino...
Probabilmente meterò 'ncora qualche altra, ma no credo quela, perché,
ripeto, la va 'scoltada, cussì come "xe la vita", una poesia su un omo
solo, dopo una vita insieme ala sua compagna, e a parte 'scoltarla,
questa sarìa proprio bel vardar el video che penso sia uno dei meo
riussidi...
Spero de esser stado esauriente,,,
grazie ancora per la vostra atenzion!
Bona domenica Furio!
Ciaooooo :-)
Emmanuele

Ogi ve meto una poesia in italian, perchè ghe ne go scrite anca in
italian, anzi prima scrivevo solo quiele... po' da poco gò 'vù
l'ispirazion a scriverle in dialeto, questa che ve meto, xe una poesia
che xe stada publicada nel'Antologia dei poeti del Terzo Millennio"
edita dala Golden Press de Genova.
el titolo xe:
Vuoto o pieno (di Emmanuele Bonnes)
Eccomi qui, davanti a te,
pieno di ciò che tu vuoi,
attendo che tu mi prenda,
che mi stringa fra le tue mani,
sentire le tue dita,
sono trasparente
ai tuoi occhi
e questo fa 'sì
che non possa
riservarti sorprese.
Mi guardi,
puoi passarmi oltre,
so trattenere il calore
di cui mi riempi.
Attendo le tue labbra
posarsi su di me,
per poterti dissetare
e la tua gioia
sarà la mia gioia,
perché ti avrò dato
un attimo,
anche solo un attimo
di felicità,
appagherò la tua sete
e saprò attendere
finché vorrai
riavvicinarti a me.
Riesco a fare mio
il calore delle tue dita
ma posso essere per te
anche il refrigerio che cerchi.
Ti guardo negli occhi
mentre ti avvicini a me
ed assapori la mia essenza.
Non vorrei mai
trovarmi vuoto
davanti a te,
per poterti soddisfare
in ogni istante,
a ogni tua richiesta.
Non sai che sofferenza
quando tu, distrattamente
ti avvicini a me
e pur vedendomi
nella mia interezza
non ti accorgi
che sono vuoto...
che ho bisogno di te
per essere pieno
e a mia volta
poterti dare ciò che vuoi...
è uno scambio piacevole,
tu mi dai
ciò che in realtà
tu vuoi avere
e io gioiosamente
non ti deludo.
Trattami con cura
e con amore e mi avrai
sempre compagno,
torna sempre a me
quando vorrai bere
perché fedele ti sarò,
se lo vorrai
sarò sempre
il tuo bicchiere...
Diseme coss'che pensè de questa....
grazie
Ciaoooo
Emmanuele

 Emmanuele
Te da la possibilità de far ulteriore pubblicità.
Personalmente (ma anche le regole) disi che no xe problemi a farla "se 
se la fa una volta".
Ti te continui imperterrito da do settimane e questo se ciama SPAM, 
anche se ti te se ritien un ambasciator della triestinità o un 
benefattor.
Fulvio

Sembra che El poeta abbia detto :

Penso che no la centra un tubo con trieste....comincemo anche con la 
pubblictà de altro...arriveremo tra un poco a "Effettuo piccoli lavori 
di idraulico"
Fulvio

italian, anzi prima scrivevo solo quiele... po' da poco gò 'vù
Un consiglio.. prova sul NG:
it.arti.poesia
Saluti Laura 

Fulvio Rogantin ha scritto:

Quindi no doverìa più meter le mie poesie?
Me dispiasi se te dago fastidio, anche se no capisso perché...
Comunque no savevo de sta regola e no savevo che meter le proprie
poesie sia spam,
sicuro se ti no te gavessi fato tanti interventi a sto proposito, mi no
gaverìa dovù scriver tute ste volte...
al massimo gavessi messo dele poesie e no me par che fazo pagar gnente
a nissun cussì... xe un deto che "anche i remenai magna bussolai" me
par de Grado, coss'te vol che te digo, de forum ghe ne xe a bizzeffe,
se qua no me volè, no resto...
Sul'ambasciator e el benefator lasseria che ghe pensi el tempo, per
fortuna semo più de sei miliardi e nissun la pensa uguale de un
altro..
scusa se me son fato tuta sta publicità e te gò creè problemi... no
volevo...
adesso parto col yacht che me son comprà con tuta sta publicità...
ma forsi prima xe meo che pago i debiti che go fato per render publiche
le mie poesie...
Se go fato mal chiedo scusa, se no ghe go fato mal a nissun alora vivè
e lassè viver, ok?
Ciao
Emmanuele

Fulvio Rogantin ha scritto:

Rinovo el mio dispiazer a veder i tui messagi... fin a prova contraria
mi son triestin e questo no se pol negarlo, no me par che tuti i
triestini gabi parlado solo de Trieste e dei triestini e in dialeto,
no? per ti, farme conosser xe publicità e spam, per mi xe solo farme
conosser, cussì come che se pol far in un bar o al bagno, me pareva
che un forum fossi anche questo, in fondo no xe nè Rai nè Canale
5..., se tuto questo te dà fastidio, me dispiasi ssai... me fa pensar
che forsi te son diventado cussì perché te ga 'vù una vita difizile,
e questo me dispiaseria, ma xe tanta zente che la gù avuda difizile e
la la gà ancora ma no per questo i se acanissi contro chiunque,
perché el tuo me par proprio un acanimento nei miei confronti e no me
par de 'verte mai fato gnente... Se no son ben aceto in 'sto forum che
me lo disi l'aministrator e me ciaperò su e 'ndarò via senza recar
altro disturbo, ma se cussì no fossi, alora scusime, ma salta i miei
messagi che te areca cussì danno e podemo viver egualmente senza
patufarse...
saluti
Emmanuele

Laura ha scritto:

Grazie, no so coss'che sia ma me informerò quanto prima.
Ma almeno la te gà piasso?
Ciao e grazie!
Emmanuele

 Emmanuele
Guarda che no xe aministrator. Te pol scriver e qualchidun ghe pol 
scriver a chi che te da tiscali che te usi i gruppi de discussion per 
farte pubblicità.
Personalmente, se te continui, lo farò. MI su ste robe son sta sempre 
sai tolerante, anzi me sta simpatici que che no rispetta le regole :-). 
I pezo però, secondo mi, se qui che no rispeta le regole "perchè lori i 
lo fa per una giusta causa".
Te ripeto ancora una volta. Quela che te fa xe publicità che se 
tolerada solo a piccole dosi.
El fatto che te ghe rimetti xe ininfulente.
El fatto che te ghe metti soldi tui xe inindfluente.
Po' se te vol continuaa fregartene delle regole, te scrivera, anche no 
in rima sior Tiscali cavandote l'account de posta.
Fulvio

Laura scriveva il 09/07/2006 :

Forse xe ancora più OT :-)))
Fulvio

Fulvio Rogantin ha scritto:

Va ben Fulvio,  semo passai ale minacce?
Ma chi te ga fato diventar cussì cativo? O te son nato cussì?
No te fa altro nela vita che tirar longhi, polemizar e minaciar?
Un bel viver devo dir...
Scrivighe pur a sior Tiscali, prima che qualchidun te tiri via el tuo
de account...
Perchè anche per le "monade" e le "cativerie" ghe xe un limite...
del resto mi gò altre oportunità per farme sentir anche in altre
parti,
andando via mi de qua te gaverà un'ocasion de meno per "sentirte"
qualchidun...
Comunque no la go con ti, so come che xe fato el mondo e no xe del
giudizio
del mondo che me spavento... xe a quel de Dio che spero de trovarme
pronto...
bon proseguimento de polemiche in tuti i forum che te va,
se vedi che te 'vanza ssai tempo,
bon per ti...

 andando via mi de qua te
Saluti
Fulvio Rogantin
--------------------------------
Inviato via 
http://arianna.libero.it/usenet/

Per chi che pol interessarghe,
Ve informo che martedì 18 luglio, ale ore 21,00
nel piazal antistante el supermercato,
in via Paisiello 5/8,
ghe sarà la rassegna estiva del Festival dela Canzone Triestina,
mi sarò ospite verso le 21.30 con alcune poesie che reciterò dal
vivo,
me farìa piazer se qualchidun venissi a sentirle...
Grazie
Ciaooo
Emmanuele